

**Δελτίο τύπου**

**ΠΡΟΓΡΑΜΜΑ ΔΡΑΜΑΤΙΚΗΣ ΤΕΧΝΗΣ ΣΤΗΝ ΕΚΠΑΙΔΕΥΣΗ ΕΝΗΛΙΚΩΝ**

**ΔΕΥΤΕΡΑ 30 ΜΑΪΟΥ 2022**

**ΚΑΤΑΣΤΗΜΑ ΚΡΑΤΗΣΗΣ ΝΑΥΠΛΙΟΥ**

**(Κλειστή ομάδα)**

Το Μεταπτυχιακό Πρόγραμμα Σπουδών « **Δραματική Τέχνη και Παραστατικές τέχνες στην Εκπαίδευση και στη Δια Βίου Μάθηση** » του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου, σε συνεργασία με το Κατάστημα Κράτησης Ναυπλίου διοργανώνουν Θεατροπαιδαγωγικό Πρόγραμμα με τίτλο:

***«Με το πέταγμα των πουλιών»***

Πόσο εύκολο είναι να εμπιστευτείς κάποιον που μια ολόκληρη ζωή έμαθες ότι πρέπει να φοβάσαι; Μέσα από ένα θεατροπαιδαγωγικό πρόγραμμα εμπνευσμένο από το θεατρικό του Ευγένιου Τριβιζά «Το όνειρο του σκιάχτρου», τη δραματοποίηση και πολλά φανταστικά ταξίδια οι συμμετέχοντες θα οδηγηθούν στην απάντηση του ερωτήματος. Στόχος του προγράμματος είναι μέσω της έκφρασης, της επικοινωνίας και της ψυχαγωγίας, να ξεπεράσουν τα στερεότυπα και να αναπτύξουν την ενσυναίσθησή τους.

Την ομάδα εμψυχώνουν οι μεταπτυχιακές φοιτήτριες:

Χριστίνα Μυλωνάκη, Μαρία Σκούρα

Με την εποπτεία της Ομότιμης Καθηγήτριας: Άλκηστις Κοντογιάννη